<classify> SERIKALI imetoa Sh bilioni 3.2 kwa Wakala wa Usambazaji maji na Usafi wa Mazingira Vijijini Ruwasa mkoani Manyara kukamilisha miradi 50 ya maji iliyokuwa ikitekelezwa katika mkoa huo.Meneja wa Ruwasa Manyara, Walter Kirita alisema lengo ni kujenga miradi ya maji wakisaidiana na wananchi kuibua, kusanifu, kusimamia na kuijenga kufikia lengo la asilimia 85 mwaka 20192020.Alisema kati ya miradi hiyo 50 iliyolengwa kukamilishwa na serikali, mpaka sasa tayari miradi 18 imeshakamilika na inatoa huduma na mingine 42 ipo kwenye hatua za mwisho za ukamilishwaji.Kuna programu nyingine inaitwa lipa kwa matokeo. Sisi kwa mkoa wa Manyara tulipata Sh milioni 600. Hii ni kwa ajili ya miradi midogo midogo, kukarabati ambapo itaelekezwa kwenye miradi 33 ya maji inayohitaji marekebisho madogo ili iweze kuendelea kutoa huduma kwa wananchi, alisema Kirita.Alisema kuna Sh bilioni sita ambazo kila wilaya imepata Sh bilioni 1.3 kujenga miradi mikubwa na ya kati pamoja na ukarabati na sasa wapo hatua ya usanifu, ikiwa ni pamoja na kuipitia miradi hiyo kwani kuna miradi mingine inagharimu mpaka Sh milioni 500 na wanatamani iishe yote bila kujali gharama.Nimeshaomba timu za usimamizi na utekelezaji wilayani. Naamini itaenda haraka. Hiyo sasa ni bajeti ya 2019-2020. Pia tutakuwa na bajeti ya 2020-2021 ili kuhakikisha huduma ya maji inafikia asilimia 85 maeneo yote ya mkoa kuondokana na adha ya ukosefu wa maji kwa maeneo ya mjini na vijijini, alisema.Aliwatoa hofu wananchi wa maeneo ambayo maji hayajafika, huduma za maji zitasogezwa karibu kwa sababu lengo la serikali ni kuongeza wigo wa upatikanaji maji na kuongeza idadi ya wanaopata maji.Mbunge wa Babati Mjini, Paulina Gekul CCM aliwataka wananchi wa wilaya ya Babati kutambua serikali ilifanya jambo la maana kuhamisha miradi ya maji ambayo awali ilikuwa ikisimamiwa na halmashauri kwa mamlaka maalumu za kusimamia maji Bawasa na Ruwasa kwani serikali ilikuwa ikitoa fedha za miradi ya maji huku wakandarasi wakichakachua fedha na kujenga miradi chini ya viwango.  <topic>: KITAIFA 